CELEX: E2013J0002
Language: bg
Date: 2013-10-23 00:00:00
Title: Решение на съда от 23 октомври 2013 година по дело E-2/13 — Bentzen Transport AS срещу Надзорен орган на ЕАСТ (Отказ на Надзорния орган на ЕАСТ да започне производство за предполагаемо неизпълнение на задълженията на държава от ЕИП в областта на обществените поръчки — Мерки, подлежащи на обжалване — Допустимост)

20.3.2014   
            
            
               BG
            
            
               Официален вестник на Европейския съюз
            
            
               C 81/13
            
         
      РЕШЕНИЕ НА СЪДА
   
   от 23 октомври 2013 година
   по дело E-2/13
   Bentzen Transport AS срещу Надзорен орган на ЕАСТ
   (Отказ на Надзорния орган на ЕАСТ да започне производство за предполагаемо неизпълнение на задълженията на държава от ЕИП в областта на обществените поръчки — Мерки, подлежащи на обжалване — Допустимост)
   2014/C 81/13
   По дело E-2/13, Bentzen Transport AS срещу Надзорен орган на ЕАСТ — ИСК съгласно член 36, втора алинея от Споразумението между държавите от ЕАСТ за създаване на надзорен орган и съд, с който се иска отмяна на Решение № 507/12/COL на Надзорния орган на ЕАСТ от 19 декември 2012 г. по дело № 71620 относно приключването на дело срещу Норвегия, започнато след получаването на жалба срещу държавата в областта на обществените поръчки, Съдът в състав Carl Baudenbacher, председател и съдия-докладчик, Per Christiansen и Páll Hreinsson, съдии, постанови на 23 октомври 2013 г. определение със следния диспозитив:
   
               1.
            
            
               Искът се отхвърля като недопустим.
            
         
               2.
            
            
               Ищецът поема съдебните разноски.